सॉन्ग ऑफ स्कॉर्पियन्स की स्क्रीनिंग पर हुए भावुक, पिता के पोस्टर को किया किस
Irrfan Khan The Song Of Scorpions Movie Screening Photos - 29 अप्रैल को मुंबई में इरफान की आखिरी फिल्म द सॉन्ग्स ऑफ स्कॉर्पियन की स्क्रीनिंग रखी गई। इस दौरान इरफान बेटे एक्टर बाबिल खान अपने पिता की फिल्म को रिप्रेजेंट करने पहुंचे।
दिवंगत एक्टर इरफान खान की आखिरी फिल्म 'द सॉन्ग ऑफ स्कॉर्पियन्स' रिलीज हो चुकी है। 27 अप्रैल को मुंबई में फिल्म की स्क्रीनिंग रखी गई। इस दौरान इरफान बेटे एक्टर बाबिल खान अपने पिता की फिल्म को रिप्रेजेंट करने पहुंचे। सोशल मीडिया पर बाबिल इरफान का एक वीडियो सामने आया है, जिसमें वो अपने पिता के पोस्टर को देखकर बेहद भावुक हो जाते हैं। इरफान को याद करके उनकी आंखें नम हो जाती हैं। सोशल मीडिया पर बाबिल का यह वीडियो बेहद सुर्खियों में है।
सॉन्ग्स ऑफ स्कॉर्पियन की स्क्रीनिंग पर पहुंचे बाबिल
चर्चित वीडियो में बाबिल खान स्क्रीनिंग में पहुंचकर मीडिया के सामने पोज देते हैं। इस बीच अचानक पिता के पोस्टर को देखकर बाबिल बेहद भावुक हो जाते हैं। वो इरफान के चेहरे को टच करते हुए पोस्टर को किस करते हैं।
वीडियो देख इमोशनल हुए यूजर्स 
बाबिल के इस वीडियो को देखकर फैंस बेहद भावुक हो गए। एक फैन ने कमेंट सेक्शन में लिखा- मुझे बाबिल का यह रवैया पसंद आया। बढ़ते रहो, हमें अपने समाज में उनके जैसे और लोगों की जरूरत है। दूसरे फैन ने लिखा- ‘मुझे इस लड़के के व्यवहार से प्यार है। इरफान की शालीनता उनमें झलकती है।’ तीसरे यूजर ने लिखा- ‘इरफान सर ने एक जेंटलमैन की परवरिश की है।’
2018 में रिलीज होनी थी इरफान की फिल्म
28 अप्रैल को फिल्म पर्दे पर रिलीज हो चुकी है। अगस्त 2017 में स्विट्जरलैंड के 70वें लोकार्नो फिल्म फेस्टिवल में इरफान की इस फिल्म का प्रीमियर हुआ था, जहां इसे ऑडियंस ने बेहद पसंद किया था।
इरफान के निधन के बाद मेकर्स ने खुलासा किया था कि फिल्म को पहले 2018 में सिनेमाघरों में रिलीज किया जाना था, लेकिन बाद में इसे पोस्टपोन कर दिया गया। ऐसे में करीब 6 साल बाद फिल्म को रिलीज किया जाना है। फिल्म में इरफान के अलावा गोलशिफ्ते फरहानी, वहीदा रहमान, शशांक अरोड़ा और तिलोत्तमा शोम जैसे कलाकार मुख्य भूमिकाओं में हैं।
क्या है फिल्म सॉन्ग ऑफ स्कॉर्पियन्स की कहानी?
बता दें कि फिल्म की कहानी एक राजस्थानी आदिवासी महिला नूरान (गोलशितेह फरहानी) के बारे में है, जो अपनी दादी से बिच्छू गायन के जरिए इलाज करने की एक प्राचीन कला सीख रही है। जब किसी को बिच्छू डंक मार देता है, तो वो अपने गाने के जरिए उसका इलाज करती है।
राजस्थान के रेगिस्तान में एक ऊंट व्यापारी आदम यानी इरफान खान उसका गाना सुनते हैं और उसके प्यार में पड़ जाता है। इससे पहले दोनों एक दूसरे को बेहतर तरीके से जान पाते नूरान यानी गोलशितेह फरहानी के साथ एक हादसा हो जाता है।